Waar kom hemelbeddens vandaan…? – Bali Drome
Lank, lank gelede, het huise strooidakke gehad met geen hout daaronder as ondersteuning nie. Dit was nou ook die een plek waar diere bietjie hitte kon kry, so al die katte, muise en ander goggas het hier kom nes skrop.
Tydens die reënseisoen, sodra die gras nat en glibberig begin raak het, het van die diertjies begin gly en van die dak af geval…daarom dat ons vandag steeds sê: dit reën katte en honde.
Nou was daar dan ook niks wat gekeer het dat ‘dinge’ direk in die huis in kon val nie. Kruip diep genoeg tussen die strooi in…
Groot probleem. Slaap jy heerlik, en die volgende oomblik val mis op jou kop! Of selfs erger, ñ nat rot?
Hemelbeddens!!! Maak ñ bed met pilare, en hang ñ laken daaroor. Of nog beter, ñ bed met sy eie dakkie.
Vandag is ons redes vir hemelbeddens koop nie meer dieselfde nie. Nou gaan dit net oor die mooiheid daarvan.
Redes. Dit verskil só van mens tot mens. Tog bly ons oordeel uit ons eie ervaringswêreld uit. Uit dít wat ons dink ons weet.
Siembamba, mamma se kindjie. Siembamba.
Draai sy nek om. Gooi hom in die sloot. Trap op sy kop, dan is hy dood.
Wie sing so ñ wrede liedjie vir ñ kind!
…in die Voortrekkerdae het mammas hierdie liedjie as ñ susliedjie vir bang kindertjies gesing. Wees rustig my kindjie, slaap rustig. Die slang sal nie naby jou kom nie. Mamma sal sy nek omdraai, hom in die sloot gooi, op sy kop trap, dan is hy dood. Jy kan maar weer rustig slaap.
Ons moet dalk net dieper begin luister, omstandighede probeer insien. Moeite doen om uit te vra.
‘SO, MOENIE DIE BABA SAAM MET DIE BADWATER UITGOOI NIE’. (Moenie jou so toespits op die afkeuring van die slegte, dat jy die goeie daarmee saam verwerp nie.)
Author travel460Posted on Mei 23, 2017 Mei 23, 2017
22 thoughts on “Waar kom hemelbeddens vandaan…?”
Mei 23, 2017 om 9:43 vm
Ek moet werk nou kom wees jy lastig… dankie hierdie is nou weer ‘n lekker lees.
Mei 23, 2017 om 3:51 nm
Hemelbeddens verskaf darem ook heerlike warmte in die winter.Mooi stuk!
Ek wil ‘n hemelbed met muskietnet oor hê, want hier in Natal werk ‘n gewone muskietnet nie lekker nie – hulle steek my deur daai net of kruip van onder af in. Ek loop en krap soos ‘n bobbejaan met vlooie. Jy’s reg, ons oordeel partykeer te maklik (en ek raak goed omgeklits as iemand dit aan my doen), so ek moet dalk ook ‘n wag voor my mond kry.
Mei 23, 2017 om 5:35 nm
Hester, nou wonder ek alweer…waar kom die: ‘ek moet ń wag voor my mond kry’ vandaan??
Mei 23, 2017 om 5:56 nm
Die Bybel. Psalm 141. Dawid sê: “Sit ‘n wag voor my mond, Here, hou tog wag oor wat ek sê.” 🙂
Mei 23, 2017 om 5:59 nm
Ek gaan ook hierdie vers weer begin verklaar. My hart krimp ineen as ek besef hoe ek soms nie dink voor ek praat nie.
Mei 23, 2017 om 6:01 nm
Dit was nog altyd een van my grootste foute, maar ek blameer my Duitse bloed daarvoor!
Mei 23, 2017 om 6:04 nm
Ha! Ek het ook Duitse bloed van my ma se kant af in my are. Ouma-groot was ń Stoltz. Bebliksemd verby, soos die familie reken.
Mei 23, 2017 om 6:06 nm
Dis altyd lekker as jy die voorgeslagte kan blameer vir jou foutjies 😇
Mei 23, 2017 om 8:17 nm
My nooiens van was Stoltz 🙂. Wat ń aangename verrasing.
Mei 23, 2017 om 8:18 nm
Wou nog altyd so ń bed gehad het. Daar is nou maar eenmaal iets aan hemelbeddens….
Mei 24, 2017 om 5:00 vm
Sjoe, daardie eerste bed darem….
Mei 24, 2017 om 5:04 vm
Ek loer self grootoog na bed nr 1.
Mei 24, 2017 om 5:13 vm
Mei 24, 2017 om 5:46 vm
Ek is seker n hemelbed moet lekkerder slaap as n gewone een. En ‘n mens sal meer koninklik voel
Mei 24, 2017 om 7:16 vm
Woorde borrel soms uit wanneer hulle ingesluk moet word, so ook gedagtes.
N Hemelbed is hemels, maar jammer Hester my muskietnet het gewaai, my benoud laat voel in die hitte. Tog bly dit romanties mooi.
Mei 25, 2017 om 3:40 nm
Sal aan my vrou noem dat indien ons weer trek sal dit wees na ‘n huis wat ek laat bou het. On sal sommer ‘n massiewe hemelbed inbou wat permanent in die slaapkamer gaan staan omdat die bed nie deurr ‘n deur sal kan beweeg nie, maar om die te kan doen sal ons kostes erens anders moet spaar en dit is hoekom die dak van strooi gaan wees…
Mei 25, 2017 om 4:20 nm
Jy is flippen oulik.
Mei 25, 2017 om 4:32 nm
Nee jy is oulik jy het my geleer waar hemelbeddens vandaan kom deur strooi te praat😱 … Ek bedoel van strooi te praat😀
Mei 25, 2017 om 5:07 nm
Mei 27, 2017 om 8:14 vm
En daar gaan my hele romantiese konsep van hemelbeddens. Nou sal ek dit vir altyd as ‘n praktiese gogga vanger sien. …..
Junie 5, 2017 om 8:57 vm
Mooi vertel! 😉
Vorige Previous post: Kom ons laat blaas die perde ñ bietjie…
Volgende Next post: Werklik? Alweer??